У свяце прынялі ўдзел лепшыя навучэнцы — будучыя кухары, якія дэманстравалі свае прафесійныя ўменні і творчыя знаходкі пры прыгатаванні страў. На гэты раз трэба было запячы судака, курыцу і прыгатаваць страву з морапрадуктаў. Важнай асаблівасцю конкурсу стала ўменне ўпрыгожыць усе тры стравы агароднінай, садавіной, экзатычнымі фруктамі. Але не проста традыцыйна выкласці іх лустачкамі, напрыклад, нарэзанымі памідорамі, агуркамі і лімонам, а стварыць гэтай страве своеасаблівы вобраз, удыхнуць у яе непаўторнасць, чароўнасць і надаць яшчэ больш смаку.